OpenLLM-France/wikimedia huggingface dataset:
# La lletra escarlata (novel·la)

La lletra escarlata (títol original en anglès The Scarlet Letter) és una novel·la de Nathaniel Hawthorne, escrita l'any 1850. Està emmarcada en la puritana Nova Anglaterra de la primera meitat del segle xvii, entre 1642 i 1649. La protagonista, Hester Prynne, té un fill al cap de més d'un any de perdre el seu marit en un viatge per mar. Hester es nega a confessar la identitat del pare i la jerarquia puritana la condemna a portar una A, d'adúltera, cosida en tot moment a la roba. Però Roger Chillingworth, el marit de Hester, no ha mort, i s'instal·la d'incògnit a la colònia, amb el propòsit de venjar-se del pare de la criatura.
La novel·la, considerada per molts l'obra mestra de Nathaniel Hawthorne, ha sigut objecte de tres versions cinematogràfiques.

## Personatges

Hester Prynne: Hester és una dona forta que, en absència del seu marit, té una relació amb un ministre purità i, a causa del fill que neix d’aquesta relació, és rebutjada per la societat. Com que ha comès adulteri, ha de portar la lletra "A" al pit i fa observacions penetrants sobre la societat.
Pearl: Pearl és la filla il·legítima d'Hester, una nena malhumorada i intel·ligent. Té la capacitat de percebre coses que la resta de persones no veuen i ràpidament entén la relació de la seva mare. Els habitants de la vila difonen rumors que és un ésser diabòlic.
Roger Chillingworth: Chillingworth és el marit d'Hester disfressat, que arriba tard a Boston i decideix quedar-se per venjar-se de la traïció de la seva dona. Es fa passar per metge i es dedica a torturar el company d'Hester per descobrir-lo. És egoista i està ple de desig de venjança.
Reverend Arthur Dimmesdale: Dimmesdale és l’amant d’Hester i el pare del seu fill. Es tortura a si mateix per la culpa i desenvolupa una malaltia cardíaca. És un predicador emocional i intel·ligent, però està atrapat entre el seu compromís amb la seva congregació i la seva sensació de pecat.
Governador Bellingham: Bellingham és un governador ric i molt respectuós amb les normes, però no veu les activitats de bruixeria de la seva germana, Mistress Hibbins.
Mistress Hibbins: Mistress Hibbins és la germana del governador Bellingham i es creu que és una bruixa. Representa la hipocresia i la maldat oculta de la societat puritana.
Reverend John Wilson: El reverend Wilson és un clergue ancià de Boston. Predica sobre el foc de l’infern i defensa la dura càstig dels pecadors.

## Les traduccions al català

Malauradament, el que el públic lector català coneix de l'obra és La lletra vermella, la versió lliure que en va fer Antoni Rovira i Virgili a principis del segle xx, que amputa bona part del text de la novel·la i desfigura tant el perfil dels personatges com l'estil literari. Se n'ha publicat una altra versió en català (que tampoc inclou el text sencer) destinada al públic juvenil, i l'única versió sencera en català es troba en Internet.

## Enllaços externs

* Traduccions Inèdites en línia ofereix una versió íntegra en català de La lletra escarlata, traduïda per Miquel Casacuberta.
# Tomàs Sol Carbonell

Tomàs Sol Carbonell (Sarral, 1758 - Reus, post 1822) va ser un metge català.
Va anar a viure a Reus cap al 1784, el mateix any de la seva llicenciatura a la Universitat de Cervera, ja que un oncle seu resident a aquella ciutat, Francesc Gual Sol, havia mort i l'havia nomenat hereu. El mateix 1784 havia fet oposicions a la càtedra d'Institucions mèdiques a la Universitat de Cervera, on publicà un fulletó amb els elements de la seva tesi Quaestiones medicae tres: sorte datae coram ... publicades a Cervera el 1784. De fet, passà a residir a Reus, on va ser metge i director de l'Hospital i membre de la Junta de Sanitat de la ciutat.
Tomàs Sol és conegut sobretot per un informe que va elaborar el 1805 a petició de les autoritats sobre la salubritat o no de la construcció d'un Canal de Reus a Salou, on se li demanava que valorés els casos de febres tercianes que es donaven a la comarca, sobretot a Salou. Les autoritats demanaven si les febres es podien transmetre per l'aigua i afectar la vila de Reus. Conclou el seu informe negant que la construcció del canal navegable fes augmentar cap malaltia i a més, seria molt beneficiós construir-lo, i que pel seu càrrec de metge de l'Hospital de Reus no ha vist en 20 anys cap augment significatiu d'epidèmies de febres, considerant que la malària està erradicada. Aquest informe va ser complementat per altres informes mèdics de diversos professionals que exercien a Reus, com el doctor Antoni Pastells, el doctor Jaume Ardèvol i el farmacèutic Antoni Soriguera. El 1807 va fer un altre informe sobre uns aldarulls ocorreguts a Reus en el curs de les obres del canal motivats per una presumpta malversació dels diners destinats a l'excavació. Tomàs Sol defensa la gestió de Pere Sunyer i demana l'entesa entre la Junta del Canal i l'Ajuntament. De tendències afrancesades i liberals, el 1810 va ser elegit Regidor segon de l'Ajuntament de Reus. Es desconeix la data de la seva mort, ocorreguda a Reus, però el 1819 va actuar de testimoni en el casament de la filla de Ramon Albanès, un ric comerciant afrancesat que ja havia tornat de l'exili on havia marxat el 1814, i el 1822 era membre de la Junta Municipal de Beneficència que havia organitzat l'alcalde Joan Rincón. Va ser avi del polític i advocat Joan Sol i Ortega.

## Referències

* 1 2 Vilaseca, Salvador. Informació sanitària sobre el port de Salou (1805). Reus: Associació d'Estudis Reusencs, 1976, p. 123-129. ISBN 8440014678.
* ↑ "Actes Municipals 1821-1824", sessió del 23 de juny de 1822. Arxiu Municipal de Reus
# Darlington

* Aquest article tracta sobre la ciutat anglesa. Vegeu-ne altres significats a «Darlington (desambiguació)».
Darlington és una ciutat del districte de Darlington, Durham, Anglaterra. Té una població de 92.392 habitants i districte de 105.646.

## Persones

* Alan Parkinson (1949-…), artista conceptual

## Referències

* ↑ (anglès)«Darlington». City Population. [Consulta: 27 maig 2018].
* ↑ (anglès)«Darlington». City Population. [Consulta: 27 maig 2018].
* ↑ «Alan Parkinson» (en anglès). The King Abdulaziz Center for World Culture (Ithra). [Consulta: 10 setembre 2023].
# Charles Musonda

Charles Musonda (Mufulira, 22 d'agost de 1969) és un exfutbolista zambià de la dècada de 1990.
Fou internacional amb la selecció de futbol de Zàmbia.
Pel que fa a clubs, destacà a Cercle Brugge i RSC Anderlecht.
És pare del futbolista Charles Musonda.

## Referències

* ↑ «Charles Musonda Biography and Statistics». Sports-Reference.com. Arxivat de l'original el 6 novembre 2012. [Consulta: 8 març 2010].
* ↑ Christopher Berti. "Charly Musonda, l'homme au sourire éternel". DH Journal, 23 gener 2004. Consultat el 23 de novembre de 2008.
* ↑ Charles Musonda a National-Football-Teams.com (anglès)
# Fàtima al-Fihriyya

Fàtima al-Fihriyya (àrab: فاطمة الفهرية, Fāṭima al-Fihriyya) o Fàtima bint Muhàmmad al-Fihrí (àrab: فاطمة بنت محمد الفهري, Fāṭima bint Muḥammad al-Fihrī) (? - 880) va ser una rica hereva de Kairuan que va dedicar tota la seva vida a la construcció i sosteniment de la universitat més antiga del món, al-Karaouine, situada a la ciutat de Fes, al Marroc.
En aquell moment històric, la ciutat de Fes (avui és la quarta ciutat del Marroc) era un gran centre cultural, de comerç, i exercia un paper molt important de difusió i estudi de la religió i la cultura musulmanes. Encara avui dia, Fes és considerada centre cultural i arquitectònic, en el qual destaca l'edifici d'Al-Karaouine com a atractiu turístic. En aquest context, es considera que Fàtima va encertar en la seva estratègia de fer realitat el seu desig de construir una universitat: ho va fer dins del complex de la mesquita que també porta el mateix nom. Aquest encert, juntament amb la seva convicció i tenacitat, no sols li va facilitar la creació de la universitat, sinó que també va proporcionar una afluència més gran d'estudiosos i investigadors, ja que en aquells temps les mesquites eren els centres culturals més influents del món musulmà. La universitat va arribar a ser considerada un dels centres espirituals i educatius més importants del món musulmà, i va produir grans pensadors sobre jurisprudència islàmica. Al mateix temps, va contribuir a impulsar les relacions culturals i acadèmiques entre el món islàmic i Europa.
Avui en dia, Fàtima al-Fihriyya és molt respectada i considerada per les dones marroquines. Ella pregonava que l'Alcorà inspira tant homes com dones en la cerca del coneixement, i el seu propi exemple és una contribució a la visibilitat del paper de les dones musulmanes en la civilització i en l'estima del coneixement. Ella va demostrar que, fins i tot en aquells primers temps, les dones musulmanes eren tan emprenedores i perseverants com ho són en l'actualitat moltes dones marroquines. La universitat que ella va fundar està reconeguda en el Llibre Guinness dels rècords com la institució d'educació superior més antiga del món en funcionament.

## Referències

* ↑ La informació està treta de l'Institut Català de les Dones amb autorització per usar-lo sota GFDL.
# Molí Central d'Olopte

Molí Central d'Olopte és un antic molí de Isòvol (Baixa Cerdanya), inclòs a l'Inventari del Patrimoni Arquitectònic de Catalunya.

## Descripció

L'edifici està situat al costat del pont sobre el riu Duran, al camí de la Vall que comunica el poble d'Olopte amb l'estret d'Isòvol i la casa de Corcs. El molí de planta quadrangular i murs paredats s'alimentava d'una antiga séquia que desviava part de les aigües del Duran, i que actualment és reconeixible en algun tram concret. Es distingeixen vestigis del que havia estat la bassa que recollia i acumulava l'aigua de la séquia, i l'enviava al molí a través de d'un tub metàl·lic amb un desnivell de deu metres aproximadament.Té tota la teulada ensorrada, i de moment es mantenen les quatre parets exteriors de l'immoble, tot i que alguna d'elles està també parcialment ensorrada. Segons veïns de la zona, s'havia utilitzat per produir llum elèctrica fins a la dècada dels anys 1930 i 1940.

## Referències

* ↑ «Molí Central d'Olopte». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Labeo boga

Labeo boga és una espècie de peix cipriniforme de la família dels ciprínids. Es troba al Pakistan, l'Índia, Bangladesh, el Nepal i Myanmar.
Els mascles poden assolir els 30 cm de longitud total.

## Referències

* 1 2 «Labeo boga» (en anglès). FishBase. Froese, Rainer; Pauly, Daniel (editors).
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
# Una dolça revolució

Una dolça revolució (títol original en anglès, Charming the Hearts of Men) és una pel·lícula de drama romàntic històric estatunidenc del 2021 escrita i dirigida per S.E. DeRose i protagonitzada per Kelsey Grammer, Anna Friel i Sean Astin. S'inspira en fets reals durant el moviment dels drets civils el 1964. Ha estat doblada al català.

## Repartiment

* Anna Friel com a Grace Gordon
* Kelsey Grammer com a Congressman
* Starletta DuPois com a Mattie
* Pauline Dyer com a Jubilee
* Aml Ameen com a Walter
* Sean Astin com a George
* Hendrix Yancey com a Angelina
* Jill Marie Jones com a Viola
* Tina Ivlev com a Ruth
* Diane Ladd com a Alice Paul
* Courtney Gains com a Mr. Spratz
* Curtis Hamilton com a Andrew
* Henry G. Sanders com a Abel
* Justice Leak com a Dick
* Tom Schanley com a Bradford Lotts

## Recepció

La pel·lícula té una puntuació del 80% a Rotten Tomatoes, basada en 10 ressenyes.
Christian Gallichio de Film Threat va puntuar la pel·lícula amb un 5 sobre 10 i va escriure: "Malgrat el pedigrí i les actuacions, els sentiments polítics generals i el guió poc desenvolupat impedeixen a Charming the Hearts of Man presentar un retrat completament realitzat de la Llei de drets civils de 1964."

## Referències

* ↑ «Una dolça revolució». FilminCAT. [Consulta: 23 març 2023].
* ↑ Hipes, Patrick. «‘Charming The Hearts Of Men’, Starring Kelsey Grammer & Anna Friel, Gets U.S. Release Date In Gravitas Ventures Deal», 21-06-2021. [Consulta: 28 novembre 2021].
* ↑ «Charming the Hearts of Men». Goita què fan, ara!. [Consulta: 17 març 2023].
* ↑ «Charming the Hearts of Men». [Consulta: 27 novembre 2021].
* ↑ Gallichio, Christian. «Charming the Hearts of Men», 25-08-2021. [Consulta: 28 novembre 2021].

## Enllaços externs

* Una dolça revolució a Goita què fan, ara!
# Pedra de llamp

Les pedres de llamp, relles de llamp o ceràunies són pedres (generalment destrals neolítiques de pedra polida) que hom considerava tradicionalment que eren les puntes dels llamps, que queien del cel.
Segons la creença, molt estesa per Catalunya, Europa, i d'altres zones del món, les puntes de les llamps eren pedres que, en caure del cel, s'enfonsaven a terra. Amb el temps, sortien a la superfície i eren cobejades com a protecció contra les tempestes elèctriques, ja que "els llamps mai cauen dues vegades al mateix lloc". Aquestes pedres es guardaven a les cases, sobretot vora les llars de foc o sota la teulada per a protegir les cases dels llamps. Per a protegir el bestiar, els pastors empraven les pedres de llamp com a batall en l'esquella del cap del ramat.

## Referències

* ↑ Diccionari Català Valencià Balear
* ↑ «Diccionari.cat». Enciclopèdia Catalana. [Consulta: 25 març 2016].
* ↑ «Pedra de llamp». Xavi Novell, 12-12-2031. [Consulta: 25 març 2016].
* ↑ «Una "pedra de llamp" trobada a Riudoms». Jaume Massó. [Consulta: 25 març 2016].
# Arlen Specter

Arlen Specter (Wichita, Kansas, 12 de febrer de 1930 - 14 d'octubre de 2012) va ser un polític nord-americà.
Nascut a l'estat de Kansas, fill de pares immigrants jueus russos. Va estudiar a la Universitat d'Oklahoma, i posteriorment a la Universitat de Pennsilvània, on es va graduar en Relacions Internacionals. Va lluitar com a pilot militar a la Guerra de Corea entre 1951 i 1953. Posteriorment es va graduar d'advocat a la Universitat Yale el 1956.
Va treballar com a assessor en la Comissió Warren encarregada d'investigar l'assassinat del president John Fitzgerald Kennedy, va ser coautor de la controvertida "teoria d'una sola bala".
Electe al Senat dels Estats Units per primera vegada el 1980, va ser successivament reelegit en diverses ocasions. D'oposicions moderades, havia estat simpatitzant del Partit Demòcrata en la seva joventut, el 1966 però, es va canviar al Partit Republicà, en el qual va fer tota la seva carrera política. El 1995 va anunciar la seva postulació a la Presidència, i en la pre-campanya va marcar la seva posició moderada en diversos temes; finalment va donar suport a Bob Dole.
El 28 d'abril de 2009 es va fer notori per apartar-se del Partit Republicà per adherir-se al Partit Demòcrata.
Va morir als 82 anys de complicacions de limfoma no hodgkinià.

## Referències

* ↑ «Specter is a marked 'Moderat'» (en anglès). The Daily Review, 09-02-2009. Arxivat de l'original el 3 de maig 2009. [Consulta: 26 setembre 2021].
* ↑ «Longtime GOP Sen. Arlen Specter becomes Democrat» (en anglès). CNN. [Consulta: 26 setembre 2021].
* ↑ «LArlen Specter, Pennsylvania Senator, Is Dead at 82» (en anglès). New York Times, 14-10-2012. [Consulta: 26 setembre 2021].
# Umra

Umra (àrab: عمرة, ʿumra, ‘visitar una població’) designa un pelegrinatge fet a la Meca pels musulmans però que a diferència del hajj (un dels pilars de l'islam), que s'ha de fer a unes dates determinades, es pot realitzar en qualsevol època de l'any. Així, de vegades se l'anomena «pelegrinatge menor», en contraposició al hajj, anomenat el «pelegrinatge major». L'umra no és obligatòria però molt recomanable.
Tot i així, els creients que realitzen l'umra efectuen diversos rituals propis del hajj, com les circumval·lacions al voltant de la Kaba (tawaf), les anades i vingudes entre As-Safa i Al-Marwa (say) o el halq o taqsir, és a dir, tallar-se el cabell completa o parcialment, tot això duent igualment l'ihram (túnica especial).
# Miltiadis Guskos

Miltiadis Guskos (en grec Μιλτιάδης Γούσκος, illa de Zacint, 1877 - 9 de juliol de 1903) fou un atleta grec que va néixer a Zacint i va morir ben jove al Raj Britànic d'una intoxicació alimentària. Va prendre part en els Jocs Olímpics de 1896, a Atenes, en la prova de llançament de pes, en la qual quedà segon rere Robert Garrett dels Estats Units. El millor llançament de Guskos fou d'11,03 metres, mentre el de Garrett fou d'11,22 metres.

## Referències

* Llista d'atletes grecs
# Labeo brachypoma

Labeo brachypoma és una espècie de peix cipriniforme de la família dels ciprínids.

## Morfologia

Els mascles poden assolir els 29 cm de longitud total.

## Distribució geogràfica

Es troba a Ghana i a l'oest de Nigèria.

## Referències

* 1 2 «Labeo brachypoma» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Lévêque, C., 1990. Cyprinidae. p. 269-361. A C. Lévêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum I. Coll. Faune Tropicale n° XXVIII. Musée Royal de l'Afrique Centrale, Tervuren, i O.R.S.T.O.M., París, 384 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trimma hayashii

Trimma hayashii és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,3 cm de longitud total.

## Hàbitat

És un peix marí de clima subtropical i associat als esculls de corall fins als 26 m de fondària.

## Distribució geogràfica

Es troba des del Japó fins a Salomó.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Patrick Cocquyt

Patrick Cocquyt (Assenede, 4 de setembre de 1960) és un ciclista belga que fou professional entre 1982 i 1988. Al seu palmarès destaca la victòria en una etapa de la Volta a Catalunya de 1982.

## Palmarès

* 1981
** Vencedor d'una etapa de la Etoile du Sud
* 1982
** 1r al Circuit de Valònia
** Vencedor d'una etapa de la Volta a Catalunya
** Vencedor d'una etapa de la Etoile du Sud
* 1983
** Vencedor d'una etapa de la Volta a Aragó
* 1986
** 1r al Gran Premi de la vila de Zottegem

## Referències

* ↑ «COCQUYT Patrick». [Consulta: 24 març 2024].
* ↑ ONLUS®, Museo del Ciclismo Associazione Culturale. «Museo del Ciclismo - Patrick COCQUYT» (en italià). [Consulta: 24 març 2024].
* ↑ «Resultats de la 7a etapa» (en castellà). El Mundo Deportivo, 16-09-1982 [Consulta: 6 desembre 2014].

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2014-12-05 a Wayback Machine.
* Fitxa a museociclismo.it
# Cípsel

Cípsel és el nom dels següents personatges:
* Cípsel de Corint, tirà de Corint
* Cípsel (mitologia), rei mític d'Arcàdia
* Cípsel Atió, diversos personatges

## Vegeu també

* Cípsela
# Upeneichthys stotti

Upeneichthys stotti és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 17,9 cm de longitud total.

## Distribució geogràfica

Es troba a Austràlia.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ministeri d'Inclusió, Seguretat Social i Migracions

El Ministeri d'Inclusió, Seguretat Social i Migracions (MISSM) d'Espanya és el departament de l'Administració General de l'Estat que assumeix la proposta i l'execució de les polítiques del Govern de la Nació relatives al sistema de la Seguretat Social, les pensions dels funcionaris públics (les anomenades classes passives), així com l'elaboració i el desenvolupament de la política governamental en estrangeria, immigració i emigració i de polítiques d'inclusió.
La seu inicial del Ministeri va estar a Nuevos Ministerios, en ser una escissió del Ministeri de Treball. Des del 2021, després d'una reforma, tots els serveis del departament s'allotgen al número 39 del carrer de José Abascal, una de les seus històriques del Ministeri de Treball que en altres moments va allotjar l'Institut Nacional d'Assistència Social, el Registre General del Ministeri i posteriorment, els serveis relatius a migracions. Tot i això, el ministre segueix mantenint el despatx oficial de l'antiga seu.
Des del 2023, el titular és Elma Saiz, que prèviament va exercir com a consellera d'Economia i Hisenda del Govern de Navarra entre el 2019 i el 2023.

## Referències

* ↑ Intervención General de la Administración del Estado. «Personal al servicio del Sector Público Estatal», 2023.
* ↑ Ministerio para la Transformación Digital y de la Función Pública. «Real Decreto 501/2024, de 21 de mayo, por el que se desarrolla la estructura orgánica básica del Ministerio de Inclusión, Seguridad Social y Migraciones, y se modifica el Real Decreto 1009/2023, de 5 de diciembre, por el que se establece la estructura orgánica básica de los departamentos ministeriales.», 22-05-2024. [Consulta: 22 maig 2024].
* ↑ lainformacion.com. «Escrivá marca distancias con Díaz y se lleva su espacio de trabajo a José Abascal» (en castellà), 01-02-2021. [Consulta: 23 juliol 2022].
* ↑ Otazu, Amaia. «Elma Saiz, una nueva ministra de Seguridad Social y Políticas Migratorias con gran disposición al diálogo» (en castellà), 20-11-2023. [Consulta: 20 novembre 2023].